**Møtebok for Trøgstad og Båstad menighetsråd**

**Møtedato:** 16.02.21

**Møtetid:** 18.30

**Møtested:** Kirkestua

**Til stede:** Liv Serina Dale, Terje Østby, Tormod Jensen, Solfrid Leinebø Seljås, Terje Stenholt, Kåre Rune Hauge, Ellen Løchen Børresen

**Meldt forfall:** Even Enger, Turid Nyquist Jensen, Hanne Aksberg Krogh

**Forfall:** Lovisa Petersson

**Åpning ved Tormod**

**Saksliste**

**Sak 8/21 Godkjenning av møtebok fra forrige møte og godkjenning av innkalling til dette møte.**

**Vedtak:** Møtebok fra forrige møte 20.01.21 ble godkjent. Innkalling og saksliste ble også godkjent.

Prost Kåre Rune Hauge var invitert med på møtet. Han orienterte om vikarsituasjonen under Solfrids

Permisjon.

Solfrid har fått innvilget et års permisjon fra 1.mars 2021 til 1.mars 2022 for å være sokneprest i Herøy

kommune.

Reidar Strand blir sokneprest vikar i 50% hele året. Øvrige prestestillinger i til sammen 40% blir fordelt slik.

Bent Reidar Eriksen fram til 1.mai. Sigmund Nakkim fra mai til september. Asbjørn Brandsrud fra høsten.

Runo Lilleåsen vil også vikariere noe fra nyttår.

Hjalmar Zuk øker sin stilling som kateket/barne- og ungdomsarbeider i Trøgstad og Båstad menighet med

10%, nå da til 20% stilling.

Liv Serina Dale fortsetter som menighetsrådsleder. Siden hun er gift med vikarierende sokneprest, vil

prosten tre inn i MR ved saker hvor det kan oppstå inhabilitet.

Prosten innledet til samtale om følgende tema:

«Hvordan være kirke her i Trøgstad og i Østre Borgesyssel Prosti?»

Den lokale menigheten er verdens håp for der møter de Jesus Kristus.

Den lokale kirken: Bygg, kultur, tradisjon, arv. Vi er en liten bit av denne historien. Kirken betyr mye for

mange med tilhørighet ved glede og sorg.

Kirken som aktør i samfunnet: gravferder, vigsler, diakonalt arbeid, barnehager, fellesskap,

Kjernemenigheten med en link ut til flere, f.eks. tjenestefellesskapet og alle samarbeidspartnerne.

Kirken et sted der Gud møter oss. Dette er kjernen. Gud møter oss i ord, bønn, nattverd, dåp.

Paulus: Menigheten er Kristi kropp. Hvordan ser vi Jesus her? Gud blir synlig gjennom kirken og

sakramentene.

Kirkens størrelse. Det er et under at kirken fortsatt er her til tross for alt som har hendt som kriger,

maktmennesker som misbruker Guds ord mm. **Jesus er her.** Kåre Rune sier dette i hver preken.

Lokalmenigheten/grasrota er **Grunnenheten** i kirkens arbeid.

Hvordan være menighet tenkes lokalt.

Hvordan kan vi være synlige? Vet folk hva vi holder på med? Vise det fram. Det digitale uttrykket

gir mer synlighet. Hvordan være nære folk? Være til stede der folk er. Innbyggertorget.

Hvordan få mer ressurser? Samle inn mer penger. Må klare oss mer sjøl. Vårt stadig mer sekulære samfunn

gjør at den off. støtten til kirken sannsynligvis vil reduseres.

Frivillighet. Eks.: Tjenestefellesskapet

Kalt til å være nær. Menigheten er der vi til enhver tid er. Ambassadører. Digitale tilbud: Gudstjeneste

Kveldsandakter/-bønner, salmestafetter o.l. Der vi er i helg, hverdag, sorg og glede.

Leve i Jesu nærvær her, ikke bare i en gammel bok. Få de svar vi trenger for å leve det gode liv. Innlede alle

møter med bønn. Vise at det er noe annet enn et hvilket som helst organisasjonsmøte.

Prostens nære og lettfattelig innledning førte til en god samtale rundt bordet.

Noen stikkord ra det som kom fram.

-Dagens begrensninger gir også muligheter til å tenke annerledes, nye kreative løsninger og kanskje

nye tradisjoner

-Viktig med synlighet. Eks. Figurene og lys på kirkeveggen langs veien i jula. Hva kan gjøres ved andre høytider? Åpen kirke. Vise at vi er til stede. Det lyser i kirken og utenfor selv om det ikke er så mange som kommer inn.

-Visjonen vår. Viktig med kirken ut i bygda

-Senke terskelen for å komme inn i kirken. Hvordan ufarliggjøre dette? Gjøre liturgien mer forståelig. Føle at

en er velkommen. Medmenneskelig kontakt.

-Mange konfirmeres i kirken her. I år over 90% av årskullet. Være bevisst på det vi gjør riktig, gjerne mer av

det.

-Hva gjør vi for konfirmantforeldrene? De bør utfordres mer til oppgaver og delaktighet. Mange innflyttere

som trenger å bli kjent, akseptert og finne møteplasser.

-Folkeopplysning: kirke, kultur, historie. Se denne aksen. Hva driver vi med på en gudstjeneste? Sette det

også i en historisk og kulturell sammenheng.

-Frivillighet: Forholdet mellom ansatte og frivillige. Viktig å myndiggjøre de frivilling. Ansatte må ikke

oppleve frivillig som konkurrenter, men likesinnede med et felles mål. Anerkjenne frivillig kunnskap og

ikke se det som en trussel. **NB! Dette ble sagt på generelt grunnlag og ikke som en kritikk til lokalt**

**ansatte.**

-**Hvordan ser Jesus ut her i Trøgstad**? Hva gjør vi for å vise Jesus i daglige ord og gjerninger? Eks.:

Medarrangør i Åpen gård.

Være mer Jesu hender og føtter. Noen som så meg.

**Sak 9 /21 Orienteringer**

Kåre Rune**:** Smittevern. Indre Østfold er nå ute av ring 2, og nasjonale regler gjelder. Fortsatt 10 besøkende + medvikende under gudstjenestene. Sprømålet om faste benker i kirken vil komme opp igjen. Om mulig vil konfirmasjonene gjennomføres på våren.

* Ellen orienterer fra GU og FR

GU:

-Avlyste gudstj fra 10.1. Dette pga kun 10+medvirkende til stede fram tom 17.02. 14.02: Dåpsgudstj Båstad kirke. Karnevalsgudstj utenfor Båstad kirke etterpå. 21.02: Misjonsgudstj. i Båstad kirke. Tale: Birger Fossum. Denne vil bli streamet. FR har mottatt streamingpakker fra bispedømmet. Det blir gudstjenester i kirken når vi kan være 50 e.fl.+ medvirkende.

28.02: Kveldsgudstj. I Båstad med Bent Reidar Eriksen som liturg.

07.03: Gudstj med kvinnepreg.

- Justering av ordning for hovedgudstjenesten. Frist utsatt til 1.mai. GU jobber videre med forslag til melodivalg og bønnetekster.

FR:

-KIME. Ombæring på dugnad. Tas opp på møte for alle MR-lederne i fellesrådsområdet 2.mars

-Restaurering Trøgstad kirke. Inne. Pusset og malt sørveggen på galeriet og veggene under galeriet på begge sider. Pusse og male hele sørveggen fra vinduene og opp. Vaske og male alt det hvite fram til koret. Kirken stengt ut mars.

Ute: Fjerne løspuss, skifte ut råtent treverk under vinduene, male/kalke. Tårnet må tas ifm automatiseringen av ringingen. Riksantikvaren må si sitt.

Arbeidet med minnelunden starter i slutten av uka. Beskjære og fjærne noen trær mellom kapellet og kirken.

- Økonomi/driftsbudsjett. Tilskuddet fra kommunen redusert med 1,4mill. Vanskelig å få til et realistisk budsjett uten stillingsreduksjon. Legge fram et forslag for administrativ- og politisk ledelse hvor FRs driftsbudsjettet salderes med økt festeavgift.

-Investeringsbudsjett som forventet. Kommunalt tilskudd på 7.5mill pr år i en 4-års periode. I tillegg tilskudd fra statlig hold.

* Solfrid orienterer fra stabens oppgaver

-Satser på barn og unge. Konfirmanter og babysang. 13 påmeldt til babysang, gledelig. Eneste soknet i bispedømmet hvor dåpstallet har økt det siste året.

-Informasjonstavle ved Båstad kirke. Husstyret ser på saken.

-Digital fasteaksjon

-Kirkestaben jobber godt

Hva skal på facebook denne uka, plan. SOME-ansvarlig (sosiale medier) Elin. Godt samarbeid stabene imellom.

-Nærhet i disse tider. Gravferder. Spesielt nære og sterke handlinger. Dåpsgudstjenester maks 10. Møter folk på andre måter enn når mange er til stede.

-Mange gleder. Hva skal vokse fram framover? Strikkekafeen. Stille vandringer

-Det blir litt rart å reise fra menigheten

* Liv Serina orienterer om brev og innspill som er kommet til MR.

• Ang konfirmasjon våren 2021

Vi fikk brev fra Prost og Kirkeverge om å vurdere eventuell utsettelse av konfirmasjonen til høsten.

På grunnlag av synspunkt og vurderinger vi har innhentet fra MR- medlemmer, teamet i Trøgstad, og konfirmantforeldre, gjorde AU et vedtak som ble sendt Prost og Kirkeverge innen fristen, 07.02.2021.

**Vedtak:**

Trøgstad og Båstad Menighetsråd ønsker fortrinnsvis å avholde konfirmasjonene til våren, siden vi da kan utsette dem til høsten om Covid 19-situasjonen tilsier at vi ikke kan gjennomføre konfirmasjonene på våren.

Menighetsrådet støtter foreldrenes / familienes synspunkt om å avvente den endelige avgjørelsen til slutten av mars.

• Årsmelding 2020. Vi satser på Årsmøte etter gudstjenesten 21. mars 2021.

MR har mottatt kr. 12.000 fra FR til driftsstøtte

Urevidert regnskap for MR 2020 ble lagt fram til orientering.

• Nytt fra Barnehagen v/Terje Ø.

Ingen styremøter siden sist. Krevende tid for ansatte å drive barnehage i denne Corona-tida.

**Sak 10 /21 Eventuelt**

* Prosesjonskorset? Hvor står saken. Solfrid undersøker dette.

Møtet hevet kl.21.00

Liv Serina Dale (sign.) Ellen Løchen Børresen (sign.)

Leder Referent